So (album)
"So" on inglise laulja ja laulukirjutaja Peter Gabrieli viies stuudioalbum, mille andsid 19. mail 1986 välja plaadifirmad Charisma Records ja Virgin Records. Pärast 1984. aasta filmi "Linnuke" heliribal töötamist oli muusikaprodutsent Daniel Lanois teretulnud jääma Gabrieli Somerseti koju, et 1985. aasta jooksul teha koostööd tema järgmisel sooloprojektil.: 11:00 : 246  Albumi esimestel salvestussessioonidel olid kohal Gabriel, Lanois ja kitarrist David Rhodes, ning neile lisandusid hiljem ka mitmed löökpillimängijad.: 248  Kuigi Gabriel jätkas eesrindlikult Fairlight CMI digitaalse sampliva süntesaatori kasutamist, olid nendel sessioonidel esitatud lood vähem eksperimentaalsed kui tema eelmised tööd. Gabriel leidis siiski mõjutusi mitmekesistest allikatest, sulandades popi, souli ja kunstiroki kokku elementidega traditsioonilisest maailmamuusikast, eriti aafrika ja brasiilia stiilidest. "So" esindas "anti-pealkirja", peegeldades plaadifirma survet, mis tulenes Gabrieli põiklustest oma muusikat "õigesti" turustada – tema neli seni avaldatud stuudioalbumit kandsid kõik nime "Peter Gabriel".: 49:40  Gabriel esitas "So" lugusid oma This Way Up tuuril (1986–1987), ning sel perioodil ka inimõiguste ja heategevusega seotud kontsertidel.: 266–267  Peetud tema parimaks ja kõige ligipääsetavamaks albumiks, leidis "So" kohest kommertsedu, muutes Gabrieli kultusartistist tuntud levimuusikuks. Albumist sai tema enimmüüdud soolosalvestis, pälvides viiekordse plaatinaplaadi tunnistuse Ameerika Fonogrammitootjate Liidult ja kolmekordse plaatinaplaadi tunnistuse Briti Fonogrammitööstuselt. Albumi peasinglit "Sledgehammer" reklaamiti uudses stop-motion'i tehnikas animeeritud muusikavideoga, ning see leidis erilist edu, jõudes Billboard Hot 100 edetabelis esimesele kohale, ning võites rekordiliselt üheksa auhinda MTV Video Music Awards auhindade jagamisel. Sellele järgnesid neli singlit, "Don't Give Up" (duett Kate Bushiga), "Big Time", "In Your Eyes" ja "Red Rain". Album pälvis positiivseid arvustusi enamikult kriitikutelt, kes kiitsid albumi meloodiaid ja žanrite sulandamist, kuigi mõned hilisemad arvustused kritiseerisid selle ülemäärast kommertslikust ja 1980. aastate kõla. "So" oli nomineeritud Grammy auhinnale aasta albumi kategoorias, aga kaotas Paul Simoni albumile "Graceland". "So" on ilmunud mitmetes 1980. aastate parimate albumite nimekirjades ning ajakiri Rolling Stone arvas selle oma 2003. ja 2020. aasta kõigi aegade 500 parema albumi hulka. 2000. aastal valiti see 82. kohale Colin Larkini kõigi aegade 1000 parima albumi edetabelis. "So" taasmasterdati 2002. aastal, lindistati osaliselt uuesti Gabrieli 2011. orkestriprojekti "New Blood" jaoks ning anti välja kollektsioonina 2012. aastal.